'''Sort arbejde''' defineres som aktiviteter, hvor [[betaling]]en er skattepligtig, men hvor køber og sælger i fælles forståelse underlader at opgive betalingen og dermed betale [[skat]]ten.<ref name=vismand>[http://dors.dk/files/media/rapporter/2011/f11/f11_kapitel_5.pdf Sort arbejde. Kapitel 5 i De Økonomiske Råd: ''Dansk Økonomi, forår 2011.]</ref> Typisk vil køber og sælger dele gevinsten ved [[skatteunddragelse]]n mellem sig. Betalingen for sort arbejde kan både finde sted [[Kontanter|kontant]] og i form af [[naturalier]] eller gentjenester. Ved sort arbejde forstås normalt aktiviteter, der i sig selv er lovlige. Betaling for [[kriminalitet|kriminelle]] aktiviteter som f.eks. [[bestikkelse]] og handel med [[narkotika]] rapporteres af naturlige grunde normalt heller ikke til skattevæsenet, men regnes normalt ikke med i opgørelsen af sort arbejde.
Samfund Arbejdsmarkedet Kriminalitet